
                                                                                                                                     ПРИЈЕДЛОГ
На основу члана 22. Закона о стварним правима (''Службени гласник Републике Српске'' број 124/08, 58/09, 95/11, 60/15 и 107/19), члана 39. Закона о локалној самоуправи (''Службени гласник Републике Српске'' број 97/16 и 36/19) и члана 27. Статута града Зворник – пречишћен текст (''Службени гласник града Зворник'' број 5/17) Скупштина града Зворник на 36. редовној сједници одржаној                         2020. године, донијела је 
OДЛУКУ

о  куповини некретнина означених као 
кп.бр. 7516 и кп.бр. 7517/1 КО Скочић
I
Град Зворник ће извршити куповину непокретности означених као кп.бр. 7516  Загробље, њива 3. класе, површине 511 м2  и кп.бр. 7517/1 Загробље њива 5. класе површине 2142 м2 уписана у пл.бр. 852 КО Скочић  на име посједника Симић (Борисав) Крсман са 1/1. 
II
Земљиште из тачке I ове одлуке се купује за  потребе проширења гробља у Мјесној заједници Скочић.
III
Земљиште из тачке I ове одлуке се купује за купопродајну цијену од 13.265,00 КМ (словима: тринаестхиљададвијестотинешездесетпетконвертибилнихмарака).

IV
Овлашћује се Градоначелник Зворника да може закључити уговор о купопродаји земљишта из тачке I ове одлуке.               
V
Ова одлука ступа на снагу осмог дана од дана објављивања у ''Службеном гласнику града Зворник''.  

ОБРАЗЛОЖЕЊЕ УЗ ПРИЈЕДЛОГ ОДЛУКЕ
ПРАВНИ ОСНОВ

Правни основ је садржан у члану 22. Закона о стварним правима којим је прописано да непокретностима које су у власништву јединица локалне самоуправе, као носиоца  права својине јавног права, располаже управља и користи  орган који је по закону надлежан, и  члану 30. Закона о локалној самоуправи  којим је између осталог прописано да скупштина јединице локалне самоуправе  доноси одлуке о прибављању, управљању и располагању имовином града.

РАЗЛОГ ЗА ДОНОШЕЊЕ

Симић Крсман понудио је граду Зворник своје земљиште описано у одлуци, а ради проширења гробља у Скочићу, по цијени 5 КМ/м2.
У поступку је ангажован вјештак пољопривредне струке Марко Благојевић  из Братунца, који је земљиште процијенио по 5 КМ/м2, што укупно износи 13.265,00 КМ.
Сматрам да је приједлог одлуке у складу са Законом о стварним правима те предлажем скупштини њено усвајање. 

